
                     Nr.23/47/2002

A V I Z

asupra proiectului de Lege privind regimul juridic al precursorilor care pot fi folosiţi la fabricarea ilicită a drogurilor


Cu adresa nr.81/04.03.2002, în conformitate cu prevederile art.89 şi art.107 din Regulamentul Camerei Deputaţilor, Biroul Permanent a sesizat Comisia pentru industrii şi servicii cu dezbaterea şi avizarea, în procedură de urgenţă, a proiectului de Lege privind regimul juridic al precursorilor care pot fi folosiţi la fabricarea ilicită a drogurilor.



Proiectul de lege a fost adoptat de către Senat în şedinţa din 21 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 5 martie 2002.



Membrii comisiei au examinat proiectul de lege supus aprobării, expunerea de motive şi avizul favorabil al Consiliului Legislativ nr.1187/09.11.2001.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma aprobată de Senat.



În raport de obiectul şi conţinutul său, proiectul de lege face parte din categoria legilor organice potrivit art.72 alin.(3) lit.f) din Constituţie.

                    PREŞEDINTE,                                   SECRETAR,

                     István Antal                                     Cristian Buzea

Expert,

Mariana Dragu
